CELEX: 32021D1999
Language: hu
Date: 2021-11-15 00:00:00
Title: A Bizottság (EU) 2021/1999 végrehajtási határozata (2021. november 15.) az (EU) 2016/1215 végrehajtási határozatnak a géntechnológiával módosított FG72 szójababot tartalmazó, abból álló vagy abból előállított termékek forgalomba hozatalára vonatkozó engedély jogosultja és uniós képviselője tekintetében történő módosításáról (az értesítés a C(2021) 8000. számú dokumentummel történt) (Csak a francia és a holland nyelvű szöveg hiteles) (EGT-vonatkozású szöveg)

2021.11.17.   
               
               
                  HU
               
               
                  Az Európai Unió Hivatalos Lapja
               
               
                  L 408/6
               
            
         A BIZOTTSÁG (EU) 2021/1999 VÉGREHAJTÁSI HATÁROZATA
         (2021. november 15.)
         az (EU) 2016/1215 végrehajtási határozatnak a géntechnológiával módosított FG72 szójababot tartalmazó, abból álló vagy abból előállított termékek forgalomba hozatalára vonatkozó engedély jogosultja és uniós képviselője tekintetében történő módosításáról
         
            
               (az értesítés a C(2021) 8000. számú dokumentummel történt)
            
         
         (Csak a francia és a holland nyelvű szöveg hiteles)
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a géntechnológiával módosított élelmiszerekről és takarmányokról szóló, 2003. szeptember 22-i 1829/2003/EK európai parlamenti és tanácsi rendeletre (1) és különösen annak 9. cikke (2) bekezdésére és 21. cikke (2) bekezdésére,
         mivel:
         
                     (1)
                  
                  
                     Az egyesült államokbeli székhelyű BASF Agricultural Solutions Seeds US LLC az (EU) 2016/1215 bizottsági végrehajtási határozattal (2) engedélyezett, géntechnológiával módosított FG72 szójababot tartalmazó, abból álló vagy abból előállított termékek forgalomba hozatalára vonatkozó engedély jogosultja. A BASF Agricultural Solutions Seed US LLC képviselője az Unióban a németországi székhelyű BASF SE. A belgiumi székhelyű BASF Belgium Coordination Center CommV a BASF SE egyik fióktelepe.
                  
               
                     (2)
                  
                  
                     A BASF Belgium Coordination Center CommV 2021. április 26-án kelt levelében arról tájékoztatta a Bizottságot, hogy a BASF Agricultural Solutions Seeds US LLC 2020. június 2-tól átruházta az FG72 szójabab forgalomba hozatalának engedélyezésével kapcsolatos jogát és kötelezettségeit a svájci székhelyű Syngenta Crop Protection AG-ra, amelyet az Unióban a belgiumi székhelyű Syngenta Crop Protection NV/SA képvisel.
                  
               
                     (3)
                  
                  
                     A Syngenta Crop Protection NV/SA 2021. április 27-én kelt levelében arról tájékoztatta a Bizottságot, hogy a Syngenta Crop Protection AG hozzájárult ehhez az átruházáshoz.
                  
               
                     (4)
                  
                  
                     A kívánt változtatások pusztán adminisztratív jellegűek, ezért nem vonják maguk után az érintett termékek újbóli értékelését.
                  
               
                     (5)
                  
                  
                     Az (EU) 2016/1215 végrehajtási határozatot ezért ennek megfelelően módosítani kell.
                  
               
                     (6)
                  
                  
                     Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A HATÁROZATOT:
         
            1. cikk
            Az (EU) 2016/1215 végrehajtási határozat módosításai
            Az (EU) 2016/1215 végrehajtási határozat a következőképpen módosul:
            
                        1.
                     
                     
                        A 6. cikk helyébe a következő szöveg lép:
                        
                           „6. cikk
                           Az engedély jogosultja
                           Az engedély jogosultja a Syngenta Crop Protection AG (Svájc), amelyet az Unióban a Syngenta Crop Protection NV/SA (Belgium) képvisel.”
                        
                     
                  
                        2.
                     
                     
                        A 8. cikk helyébe a következő szöveg lép:
                        
                           „8. cikk
                           Címzett
                           E határozat címzettje a Syngenta Crop Protection AG, Rosentalstrasse 67, CH-4058 Bázel, Svájc, amelyet az Európai Unióban a Syngenta Crop Protection NV/SA, Avenue Louise, 489, 1050 Brüsszel, Belgium képvisel.”;
                        
                     
                  
                        3.
                     
                     
                        a mellékletben az a) pont helyébe a következő szöveg lép:
                        
                                    „a)
                                 
                                 
                                    
                                       A kérelmező és az engedély jogosultja
                                    
                                    
                                                Név: Syngenta Crop Protection AG
                                             
                                          
                                                Cím: Rosentalstrasse 67, CH-4058 Bázel, Svájc,
                                             
                                          
                                                képviselője az Európai Unióban: Syngenta Crop Protection NV/SA, Avenue Louise, 489, 1050 Brüsszel, Belgium.”
                                             
                                          
                              
                  
         
            2. cikk
            Címzett
            E határozat címzettje a Syngenta Crop Protection AG, Rosentalstrasse 67, CH-4058 Bázel, Svájc, amelyet az Európai Unióban a Syngenta Crop Protection NV/SA, Avenue Louise, 489, 1050 Brüsszel, Belgium képvisel.
         
         
            Kelt Brüsszelben, 2021. november 15-én.
            
               
                  a Bizottság részéről
               
               Stella KYRIAKIDES
               
                  a Bizottság tagja
               
            
         
         
            (1)  HL L 268., 2003.10.18., 1. o.
         
         
            (2)  A Bizottság (EU) 2016/1215 végrehajtási határozata (2016. július 22.) a géntechnológiával módosított FG72 (MST-FGØ72-2) szójababot tartalmazó, abból álló vagy abból előállított termékek forgalomba hozatalának az 1829/2003/EK európai parlamenti és tanácsi rendelet szerinti engedélyezéséről (HL L 199., 2016.7.26., 16. o.).